cyanic-selkie/wikianc huggingface dataset:
การแก้ไขเพิ่มเติมรัฐธรรมนูญแห่งราชอาณาจักรไทย พุทธศักราช 2550
ประวัติ
แนวคิดเรื่องการแก้ไขเพิ่มเติมรัฐธรรมนูญนำโดยพรรคร่วมรัฐบาลได้เริ่มต้นขึ้นเมื่อเดือนมีนาคม พ.ศ. 2551 หลังจากคณะกรรมการการเลือกตั้งมีมติให้ใบแดงนายยงยุทธ ติยะไพรัช และเป็นช่วงที่คดียุบพรรคการเมืองกำลังเป็นประเด็นที่ได้รับความสนใจจากประชาชน นายชูศักดิ์ ศิรินิล รัฐมนตรีประจำสำนักนายกรัฐมนตรีและรองเลขาธิการพรรคพลังประชาชน ได้เสนอให้มีการแก้รัฐธรรมนูญ ขณะนั้นนายบรรหาร ศิลปอาชา หัวหน้าพรรคชาติไทย และนางอนงค์วรรณ เทพสุทิน หัวหน้าพรรคมัชฌิมาธิปไตย ต่างก็ออกมาสนับสนุนโดยมุ่งประเด็นหลักไปยังกรณีที่ทั้งสองพรรคอาจถูกยุบ น.ต.ประสงค์ สุ่นศิริ อดีตประธานยกร่างรัฐธรรมนูญออกมากล่าวว่ารัฐธรรมนูญแก้ไขเพิ่มเติมได้ แต่ต้องตอบให้ชัดว่าแก้ไขตรงไหน เพื่อใคร แก้ไขแล้วนักการเมืองหรือประชาชนได้ประโยชน์
โจ ฮาร์วีย์
อาชีพนักฟุตบอล
ฮาร์วีย์เริ่มอาชีพค้าแข้งกับวุลเวอร์แฮมป์ตันวอนเดอเรอส์ในเดือนพฤศจิกายน ค.ศ. 1936 ที่วูล์ฟส์ ฮาร์วีย์ไม่ได้ลงเล่นเลยและย้ายไปบอร์นมัทแอนด์บอสคอมบ์แอธเลติก (ปัจจุบันคือสโมสรฟุตบอลบอร์นมัท) ฮาร์วีย์ลงเล่น 37 นัดในฤดูกาล 1937-38 ฮาร์วีย์ถูกบอร์นมัทปล่อยตัว และเขาเซ็นสัญญากับแบรดฟอร์ดซิตีในปี ค.ศ. 1938
รายชื่อโรงเรียนในจังหวัดนนทบุรี
สำนักงานคณะกรรมการการศึกษาเอกชน
โรงเรียนเอกชนในจังหวัดนนทบุรีซึ่งสังกัดสำนักงานคณะกรรมการการศึกษาเอกชนมีจำนวน 97 โรงเรียน
การแก้ไขเพิ่มเติมรัฐธรรมนูญแห่งราชอาณาจักรไทย พุทธศักราช 2550
มีนาคม 2551
วันที่ 20 มีนาคม เมื่อศาลฎีกาแผนกคดีเลือกตั้งรับพิจารณาคดีใบแดงนายยงยุทธ พ.ต.ท.กานต์ เทียนแก้ว รองหัวหน้าพรรคพลังประชาชน กล่าวว่าจากการพูดคุยกับสมาชิกสภาผู้แทนราษฎรส่วนใหญ่ของภาคเหนือ เห็นว่าหากมีการยุบพรรคพลังประชาชน จะขอหารือและเสนอต่อนายกรัฐมนตรีให้ยุบสภาผู้แทนราษฎร เพื่อให้มีการเลือกตั้งใหม่ ความเห็นดังกล่าวทำให้ ร.ท.กุเทพ ใสกระจ่าง ออกมาตำหนิว่าเป็นการพูดที่ไม่เหมาะสมอย่างยิ่ง เพราะพรรคเคารพการตัดสินของศาล และไม่เคยมีความคิดจะยุบสภา
โจ ฮาร์วีย์
อาชีพนักฟุตบอล
เมื่อสงครามโลกครั้งที่ 2 ปะทุขึ้น ฮาร์วีย์เข้าร่วมกองทหารปืนใหญ่ ในฤดูกาล 1943–44 ฮาร์วีย์ลงเล่น 28 นัดให้กับแบรดฟอร์ดซิตี จากนั้นลงเล่น 25 นัดในฤดูกาลถัดมา ฟอร์มของเขาในฤดูกาลที่ผ่านมากับแบรดฟอร์ดสร้างความประทับใจให้กับนิวคาสเซิลยูไนเต็ด ทำให้นิวคาสเซิลตัดสินใจคว้าตัวฮาร์วีย์ด้วยค่าตัว 4,500 ปอนด์ในวันที่ 20 ตุลาคม ค.ศ. 1945
รายชื่อโรงเรียนในจังหวัดนนทบุรี
อำเภอเมืองนนทบุรี
อำเภอเมืองนนทบุรีมี 72 โรงเรียน โดยแบ่งเป็นโรงเรียนสังกัดสำนักงานคณะกรรมการการศึกษาเอกชน 30 โรงเรียน สังกัดสำนักงานเขตพื้นที่การศึกษาประถมศึกษานนทบุรีเขต 1 จำนวน 22 โรงเรียน สังกัดสำนักงานเขตพื้นที่การศึกษามัธยมศึกษาเขต 3 จำนวน 7 โรงเรียน สังกัดองค์การบริหารส่วนจังหวัดนนทบุรี 6 โรงเรียน สังกัดเทศบาลนครนนทบุรี 6 โรงเรียน และสังกัดเทศบาลเมืองไทรม้า 1 โรงเรียน
การแก้ไขเพิ่มเติมรัฐธรรมนูญแห่งราชอาณาจักรไทย พุทธศักราช 2550
มีนาคม 2551
วันที่ 22 มีนาคม พรรคพลังประชาชนเริ่มหารือเรื่องการแก้ไขเพิ่มเติมรัฐธรรมนูญในที่ประชุมสามัญประจำปี โดยเฉพาะมาตรา 237 ซึ่งเกี่ยวข้องกับกรณียุบพรรค นพ.สุรพงษ์ สืบวงศ์ลี รองนายกรัฐมนตรีและ รมว.คลัง ให้สัมภาษณ์ในวันเดียวกันว่าถึงเวลาต้องแก้ และควรแก้ในประเด็นเดียวก่อน เพื่อปลดล็อกทางการเมือง
โจ ฮาร์วีย์
นิวคาสเซิลยูไนเต็ด
เขาลงเล่นในทีมเยาวชนของนิวคาสเซิล และหลังจากเปิดตัวได้อย่างน่าประทับใจนัดเจอกับบาร์นสลีย์ เขาก็ได้รับแต่งตั้งให้เป็นกัปตันของสโมสร ก่อนเล่นให้นิวคาสเซิล ฮาร์วีย์เป็นกองหน้าตัวเป้า ที่นิวคาสเซิลเขาเล่นในตำแหน่งกองหลัง เมื่อจบฤดูกาลแรกของเขากับสโมสร เขาถูกปลดประจำการ ในฤดูกาล 1946–47 เขาถูกผู้อำนวยการสโมสรสั่งพักงานพร้อมกับเพื่อนร่วมทีม เลน เชคเคิลตัน หลังจากไปประท้วงเรื่องคุณภาพของที่พักที่สโมสรจัดหาให้ทีม
รายชื่อโรงเรียนในจังหวัดนนทบุรี
อำเภอไทรน้อย
อำเภอไทรน้อยมี 24 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานนทบุรีเขต 2 จำนวน 19 โรงเรียน สังกัดสำนักงานเขตพื้นที่การศึกษามัธยมศึกษาเขต 3 จำนวน 2 โรงเรียน สังกัดองค์การบริหารส่วนจังหวัดนนทบุรี 2 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
การแก้ไขเพิ่มเติมรัฐธรรมนูญแห่งราชอาณาจักรไทย พุทธศักราช 2550
มีนาคม 2551
วันที่ 24 มีนาคม นายชัย ชิดชอบ ประธานคณะกรรมการประสานงานพรรคร่วมรัฐบาล กล่าวว่าที่ประชุมได้หยิบยกการแก้ไขเพิ่มเติมรัฐธรรมนูญเป็นเรื่องเร่งด่วน และเห็นว่าเป็นเรื่องจำเป็นเพื่อให้ กกต.มีทางออก จักรภพ เพ็ญแข รมต.ประจำสำนักนายกฯ กล่าวว่าการแก้ไขเพิ่มเติมรัฐธรรมนูญจะเป็นไปตามที่นายสมัครให้แนวทางไว้ คือ เว้นเฉพาะหมวดพระมหากษัตริย์ ที่เหลือคงแก้ไขทั้งหมดโดยใช้รัฐธรรมนูญ 2540 เป็นหลัก พร้อมกับกล่าวว่าการแก้ไขเพิ่มเติมรัฐธรรมนูญไม่ได้เกี่ยวข้องกับเรื่องยุบพรรค
รายชื่อโรงเรียนในจังหวัดนนทบุรี
อำเภอบางกรวย
อำเภอบางกรวยมี 35 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานนทบุรีเขต 1 จำนวน 10 โรงเรียน สังกัดสำนักงานคณะกรรมการการศึกษาเอกชน 8 โรงเรียน สังกัดองค์การบริหารส่วนจังหวัดนนทบุรี 7 โรงเรียน สังกัดเทศบาลตำบลปลายบาง 6 โรงเรียน สังกัดสำนักงานเขตพื้นที่การศึกษามัธยมศึกษาเขต 3 จำนวน 2 โรงเรียน และสังกัดสำนักบริหารงานการศึกษาพิเศษ 1 โรงเรียน
การแก้ไขเพิ่มเติมรัฐธรรมนูญแห่งราชอาณาจักรไทย พุทธศักราช 2550
เมษายน 2551
วันที่ 1 เมษายน ที่ประชุมพรรคพลังประชาชนมีมติเห็นชอบในร่างแก้ไขเพิ่มเติมรัฐธรรมนูญ โดยปรับแก้ 13 มาตรา ใน 7 ประเด็น ยกเลิกมาตรา 309 เปิดทางให้อดีตกรรมการบริหารพรรคไทยรักไทย 111 คน ที่ถูกตัดสิทธิการเมือง 5 ปี จากคดียุบพรรคการเมือง พ.ศ. 2549 สู้คดีขอสิทธิเลือกตั้งคืน โดยให้มีผลย้อนหลังตั้งแต่วันที่ 24 สิงหาคม 2550
รายชื่อโรงเรียนในจังหวัดนนทบุรี
อำเภอบางบัวทอง
อำเภอบางบัวทองมี 53 โรงเรียน โดยแบ่งเป็นโรงเรียนสังกัดสำนักงานคณะกรรมการการศึกษาเอกชน 26 โรงเรียน สังกัดสำนักงานเขตพื้นที่การศึกษาประถมศึกษานนทบุรีเขต 2 จำนวน 14 โรงเรียน สังกัดองค์การบริหารส่วนจังหวัดนนทบุรี 7 โรงเรียน สังกัดเทศบาลเมืองบางบัวทอง 2 โรงเรียน สังกัดเทศบาลเมืองใหม่บางบัวทอง 2 โรงเรียน สังกัดสำนักงานเขตพื้นที่การศึกษามัธยมศึกษาเขต 3 จำนวน 1 โรงเรียน และสังกัดสำนักบริหารงานการศึกษาพิเศษ 1 โรงเรียน
การแก้ไขเพิ่มเติมรัฐธรรมนูญแห่งราชอาณาจักรไทย พุทธศักราช 2550
เมษายน 2551
อย่างไรก็ตาม ที่ประชุมพรรคพลังประชาชนมีความเห็นเป็นสองฝ่าย คือ ฝ่ายของนายชูศักดิ์ ศิรินิล ที่ให้แก้ไขเพิ่มเติมบางส่วน ส่วนอีกฝ่ายคือ ส.ส.และอดีตแกนนำแนวร่วมประชาธิปไตยขับไล่เผด็จการ (นปก.) บางส่วนที่ต้องการให้นำรัฐธรรมนูญ 2540 มาใช้ทั้งหมด แต่ที่ประชุมไม่ได้ข้อสรุป เนื่องจาก ส.ส.ทยอยเดินออกจากห้องประชุม จึงมีผู้เสนอให้ยุติการประชุม มีการคาดหมายว่าการยกร่างแก้ไขเพิ่มเติมรัฐธรรมนูญครั้งนี้จะแล้วเสร็จทันก่อนที่ศาลรัฐธรรมนูญจะมีคำตัดสินคดียุบพรรคมัชฌิมาธิปไตย พรรคชาติไทย และพรรคพลังประชาชน
รายชื่อโรงเรียนในจังหวัดนนทบุรี
อำเภอบางใหญ่
อำเภอบางใหญ่มี 28 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษานนทบุรีเขต 2 จำนวน 11 โรงเรียน สังกัดองค์การบริหารส่วนจังหวัดนนทบุรี 7 โรงเรียน สังกัดสำนักงานคณะกรรมการการศึกษาเอกชน 7 โรงเรียน สังกัดสำนักงานเขตพื้นที่การศึกษามัธยมศึกษาเขต 3 จำนวน 1 โรงเรียน สังกัดเทศบาลตำบลบางม่วง 1 โรงเรียน และสังกัดเทศบาลตำบลเสาธงหิน 1 โรงเรียน
การแก้ไขเพิ่มเติมรัฐธรรมนูญแห่งราชอาณาจักรไทย พุทธศักราช 2550
เมษายน 2551
หลายฝ่ายได้ออกมาแสดงความเห็นคัดค้าน มีทั้งนักวิชาการด้านกฎหมายจากคณะนิติศาสตร์ มหาวิทยาลัยของรัฐ อดีตสมาชิกสภาร่างรัฐธรรมนูญ พรรคฝ่ายค้าน กลุ่มพันธมิตรประชาชนเพื่อประชาธิปไตย โดยระบุว่าอาจนำไปสู่วิกฤตทางการเมืองเพราะเป็นการแก้ไขเพิ่มเติมรัฐธรรมนูญเพื่อประโยชน์ของตนเอง
รายชื่อโรงเรียนในจังหวัดนนทบุรี
อำเภอปากเกร็ด
อำเภอปากเกร็ดมี 58 โรงเรียน โดยแบ่งเป็นโรงเรียนสังกัดสำนักงานคณะกรรมการการศึกษาเอกชน 25 โรงเรียน สังกัดสำนักงานเขตพื้นที่การศึกษาประถมศึกษานนทบุรีเขต 2 จำนวน 19 โรงเรียน สังกัดสำนักงานเขตพื้นที่การศึกษามัธยมศึกษาเขต 3 จำนวน 5 โรงเรียน สังกัดองค์การบริหารส่วนจังหวัดนนทบุรี 5 โรงเรียน สังกัดเทศบาลนครปากเกร็ด 3 โรงเรียน และสังกัดเทศบาลตำบลบางพลับ 1 โรงเรียน
การแก้ไขเพิ่มเติมรัฐธรรมนูญแห่งราชอาณาจักรไทย พุทธศักราช 2550
เมษายน 2551
ส.ส.ร. มีมติไม่เห็นด้วยกับการแก้ไขเพิ่มเติมรัฐธรรมนูญซึ่งมองว่าทำประโยชน์ส่วนตน โดยเฉพาะมาตรา 237 วรรคสอง และมาตรา 309 และขู่ว่าอาจมีการยื่นถอดถอนตามมาตรา 270-271 ด้านนายสมคิด เลิศไพฑูรย์ อดีต ส.ส.ร.และคณบดีคณะนิติศาสตร์ มหาวิทยาลัยธรรมศาสตร์ ได้หารือกับคณบดีคณะนิติศาสตร์ จุฬาลงกรณ์มหาวิทยาลัย และมหาวิทยาลัยสุโขทัยธรรมาธิราช จะออกแถลงการณ์โดยไม่พูดถึงการแก้ไขเพิ่มเติมรัฐธรรมนูญเพิ่มเติม แต่จะให้หลักนิติศาสตร์ที่การแก้ไขเพิ่มเติมรัฐธรรมนูญนั้นทำได้ แต่ไม่ควรทำเมื่อเกิดการกระทำความผิดขึ้น เพราะจะเป็นการทำลายระบบกฎหมายทั้งหมดของประเทศ ด้วยการอาศัยเสียงข้างมากของสภา
นายสาทิตย์ วงศ์หนองเตย ประธานคณะกรรมการประสานงานพรรคร่วมฝ่ายค้าน (วิปฝ่ายค้าน) แถลงว่า วิปฝ่ายค้านมีมติไม่เห็นด้วยที่วิปรัฐบาลเสนอแก้ไขเพิ่มเติมรัฐธรรมนูญ เพราะประเทศกำลังมีปัญหาเศรษฐกิจ สังคม รัฐบาลควรไปแก้ไขปัญหาเหล่านี้มากกว่าการแก้ไขรัฐธรรมนูญ และการเสนอแก้รัฐธรรมนูญครั้งนี้มีเจตนาไม่บริสุทธิ์ เพราะเหตุผลที่แท้จริงคือรัฐบาลต้องการแก้ไขมาตรา 309 เพื่อหวังให้คนที่ถูกดำเนินคดีในการพิจารณาของ คตส. มีช่องทางในการต่อสู้ และเพื่อช่วยเหลือ พ.ต.ท.ทักษิณ ชินวัตร นอกจากนี้ การแก้ไขรัฐธรรมนูญฉบับนี้ทำให้เกิดความแตกแยกในบ้านเมือง
นายสุริยะใส กตะศิลา ผู้ประสานงานพันธมิตรประชาชนเพื่อประชาธิปไตย กล่าวว่าการเสนอแก้ไขรัฐธรรมนูญดังกล่าวสะท้อนชัดเจนว่า ระบอบทักษิณพยายามทำทุกวิถีทางที่จะไม่ขึ้นศาลหรือไม่เข้าพิสูจน์ตัวเองในกระบวนการยุติธรรม เป็นการหาวิธีแก้กฎหมายให้ตัวเองพ้นผิด ไม่ได้ทำเพื่อประโยชน์ของคนส่วนใหญ่อย่างแท้จริง
มาตรา 237
เนื้อหาคล้ายคลึงกับมาตรานี้มีมาตั้งแต่รัฐธรรมนูญ พ.ศ. 2540 (มาตรา 63) แต่พรรคไทยรักไทยไม่เคยมีแนวคิดที่จะแก้ไข จนกระทั่งมีเหตุการณ์อันอาจนำไปสู่การยุบพรรค
มาตรา 309
มาตรา 309 ระบุว่า "บรรดาการใด ๆ ที่ได้รับรองไว้ในรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2549 ว่าเป็นการชอบด้วยกฎหมายและรัฐธรรมนูญ รวมทั้งการกระทำที่เกี่ยวเนื่องกับกรณีดังกล่าวไม่ว่าก่อนหรือหลังวันประกาศใช้รัฐธรรมนูญนี้ ให้ถือว่าการนั้นและการกระทำนั้นชอบด้วยรัฐธรรมนูญนี้"
ฝ่ายที่เห็นด้วย
บทความของนายจาตุรนต์ ฉายแสง อดีตหัวหน้าพรรคไทยรักไทย กล่าวว่าระบบกฎหมายเกี่ยวกับการยุบพรรคเป็นระบบล้าหลัง ไม่มีประโยชน์ต่อการป้องกันการซื้อเสียง มีไว้เพื่อทำลายพรรคการเมืองบางพรรค และทำให้ระบบพรรคการเมืองอ่อนแอ เป็นระบบที่ขัดต่อหลักนิติธรรม นำไปสู่วิกฤตและทำให้ประชาธิปไตยถอยหลัง กรณียุบพรรคเป็นปัญหามาตั้งแต่รัฐธรรมนูญ 2540 คณะรัฐประหารทำให้เลวร้ายลงไปอีกโดยออกประกาศ คปค. ฉบับที่ 27 ระบุว่า "...ในกรณีที่พรรคการเมืองถูกยุบ ให้เพิกถอนสิทธิเลือกตั้งกรรมการบริหารพรรคนั้นเป็นเวลา 5 ปี" จึงเป็นหลักกฎหมายที่ไม่ยุติธรรม การกระทำความผิดของคนบางคนทำให้พรรคการเมืองต้องถูกยุบ นำมาซึ่งวิกฤติและความไม่มีเสถียรภาพทางการเมือง นับเป็นการถอยหลังก้าวใหญ่ของระบอบประชาธิปไตยของประเทศ
คณาจารย์คณะนิติศาสตร์
วันที่ 2 เมษายน 2551 คณาจารย์นิติศาสตร์ 41 คน จาก 9 สถาบัน ออกแถลงการณ์คัดค้านการแก้ไขเพิ่มเติมรัฐธรรมนูญในมาตรา 237 เพราะถือเป็นความประสงค์ของนักการเมืองที่จะแก้การกระทำความผิดที่เกิดขึ้นแล้วให้ถูกต้อง ซึ่งรับไม่ได้ในทางกฎหมาย หากยอมให้คนทำผิดแก้กฎหมายให้ตัวเองพ้นผิด ระบบกฎหมายของประเทศจะถูกท้าทายและพังทลาย และถือว่าเป็นการกระทำที่ขัดต่อมาตรา 122 คือเป็นการดำเนินการในเรื่องที่ตนเองมีส่วนได้เสีย ขัดหลักนิติธรรม ไม่สมควรอย่างยิ่งที่จะสร้างธรรมเนียมไม่ถูกต้องขึ้นมา สามารถโดนถอดถอนได้ตามมาตรา 270 ส่วนมาตรา 309 คณาจารย์เห็นว่าไม่กระทบ ถ้าประกาศ คปค. ยังคงอยู่ และมีรัฐธรรมนูญ 2549 รองรับ อย่างไรก็ตาม หากมีการออกพระราชบัญญัติยกเลิกประกาศ คปค.ในภายหลัง แสดงว่าเป้าหมายยังคงอยู่ที่เรื่องการยกเลิก คตส. และกรณีการตัดสิทธิกรรมการบริหารพรรคไทยรักไทย 111 คน
ในแถลงการยังได้ยกตัวอย่างว่าหลักการให้หน่วยงานต้องรับผิดร่วมกับบุคคลในหน่วยงานนั้นตามที่บัญญัติไว้ในมาตรา 237 ไม่ใช่เรื่องใหม่ เพราะในระบบกฎหมายไทยก็มีบทบัญญัติในเรื่องนี้หลายประการ เช่น มาตรา 425 ประมวลกฎหมายแพ่งและพาณิชย์ซึ่งบัญญัติไว้ว่า "นายจ้างต้องร่วมกันรับผิดกับลูกจ้างในผลแห่งละเมิดซึ่งลูกจ้างได้กระทำไปในทางการที่จ้าง" เมื่อลูกจ้างไปทำละเมิดผู้อื่น นายจ้างจะปฏิเสธว่าตนเองไม่ได้กระทำละเมิดจึงไม่ต้องรับผิดชอบก็ไม่ได้ หรือในกรณีพระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. 2542 มาตรา 9 บัญญัติไว้ว่า "ในกรณีที่กระทำความผิดตามพระราชบัญญัตินี้เป็นไปเพื่อประโยชน์ของนิติบุคคล ให้ถือว่าหุ้นส่วนผู้จัดการ กรรมการผู้จัดการ ผู้บริหาร หรือผู้มีอำนาจในการดำเนินงานในกิจการของนิติบุคคลนั้น หรือผู้ซึ่งรับผิดชอบในการดำเนินงานของนิติบุคคลในเรื่องนั้น เป็นตัวการร่วมในการกระทำความผิดด้วย เว้นแต่จะพิสูจน์ได้ว่าตนมิได้มีส่วนรู้เห็นในการกระทำความผิดนั้น"
อื่น ๆ
นายแพทย์ประเวศ วะสี กล่าวถึงการแก้ไขรัฐธรรมนูญว่า ถ้าถกเถียงกันโดยใช้เหตุใช้ผล ใช้ประโยชน์ของบ้านเมืองเป็นที่ตั้งก็เป็นเรื่องดี มีความเป็นอารยะดีกว่าการใช้อำนาจ เอาสีข้างเข้าถู หรือการข่มขู่แบบอันธพาลซึ่งเป็นอนารยะ คนไทยจะต้องร่วมกันขับเคลื่อนประเทศด้วยวิถีอารยะ การใช้เงินซื้อเสียงคือต้นเหตุของวิกฤติทางการเมือง จึงมีความพยายามในการสกัดกั้นโดยวางยาแรง คือ มาตรา 237 เจตนารมณ์คือให้พรรคการเมืองรับผิดชอบร่วมกัน ดูแลกันอย่าให้ใครทำผิด หวังว่าจะเกิดความกลัวเกรงไม่กล้าทำผิด แต่ก็เกิดการทำความผิดขึ้น การมีบทลงโทษหนัก หากเราไม่ทำผิดก็ไม่มีปัญหา ถ้าเราทำผิดกฎหมายแล้ว จะกลับไปแก้กฎหมาย ก็จะเกิดเรื่องน่าเกลียดน่ากลัวที่พิลึกพิลั่นต่อไปได้มาก หวังว่าโจรคงจะไม่ขอแก้กฎหมายให้การเป็นโจรไม่มีความผิด
จริงอยู่พรรคร่วมรัฐบาลมีเสียงข้างมาก แต่การใช้อำนาจของเสียงข้างมากแก้รัฐธรรมนูญนั้นต้องพิจารณาว่าเพื่อตัวเองหรือเพื่อความถูกต้องดีงามของบ้านเมือง หากมีข้อครหาก็ขาดความเชื่อถือไว้ใจจากสังคม การแก้ไขตัวเองเป็นการตัดกรรม แต่การแก้ไขหลักการจะก่อเวรต่อ ๆ ไปอีกไม่มีที่สิ้นสุด จนอาจถึงเกิดจลาจลในบ้านเมือง คนไทยต้องใช้การต่อสู้ด้วยวิถีอารยะ ใครใช้หนทางอธรรมอันเป็นอนารยะจะพ่ายแพ้ในที่สุด เพราะธรรมย่อมชนะอธรรมเสมอ อารยวิถีย่อมชนะใจสาธารณะ
บุญอยู่ ขอพรประเสริฐ จากมหาวิทยาลัยธุรกิจบัณฑิตย์ ตั้งคำถามว่าการแก้ไขรัฐธรรมนูญเป็นวาระเร่งด่วนของรัฐบาลหรืออย่างไร คำแถลงต่อรัฐสภาเมื่อวันที่ 18 กุมภาพันธ์ 2551 เกี่ยวกับนโยบายเร่งด่วนที่จะเริ่มดำเนินการในปีแรกของรัฐบาลซึ่งมีทั้งหมด 19 ข้อ ไม่มีข้อใดระบุถึงการแก้ไขรัฐธรรมนูญ แสดงว่ารัฐบาลได้ลืมไปแล้วว่าอะไรเป็นเรื่องเร่งด่วนที่รับปากว่าจะดำเนินการ อีกทั้งนโยบายข้อแรก คือ สร้างความปรองดองสมานฉันท์ของคนในชาติและฟื้นฟูประชาธิปไตย ก็ไม่อาจเกิดขึ้นได้ เพราะรัฐบาลได้สร้างความแตกแยกของคนในชาติ มีการขัดแย้งและปะทะกันระหว่างสองฝ่าย
โปรแกรมเงินเดือน
โปรแกรมเงินเดือน เป็นชื่อเรียกของโปรแกรมในส่วนหนึ่งของโปรแกรมบริหารงานบุคคล ที่เน้นเรื่องการจ่ายเงินเดือน/ค่าจ้าง คำว่า โปรแกรมเงินเดือน หรือ ที่เรียกเป็นภาษาอังกฤษว่า Payroll มักนิยมเรียกกันโดยทั่วไปสำหรับฝ่ายบุคคลของทุกองค์กรมักจะรู้จักโปรแกรมเงินเดือน หรือเคยผ่านประสบการณ์มาเป็นอย่างดี
ไทยลีก 3 ฤดูกาล 2564–65 – โซนภาคใต้
ไทยลีก 3 ฤดูกาล 2564–65 โซนภาคใต้ เป็นส่วนหนึ่งของการแข่งขันไทยลีก 3 ฤดูกาล 2564–65 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 5 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร
สโมสรที่เข้าแข่งขันในฤดูกาล 2564–65 โซนภาคใต้ มีจำนวน 13 สโมสร โดยแบ่งเป็นสโมสรจากฤดูกาล 2563–64 จำนวน 12 สโมสร และสโมสรที่กลับมาส่งทีม หลังแจ้งพักทีมในฤดูกาล 2563–64 จำนวน 1 สโมสร
ผู้เล่นต่างชาติ
สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
↔: ผู้เล่นที่มีสองสัญชาติ →: ผู้เล่นที่ออกจากสโมสรหลังจากลงทะเบียนในเลกแรกหรือเลกที่สอง
ผลการแข่งขัน
Notes:
จำนวนผู้ชมจากเกมเหย้า
แหล่งที่มา: ไทยลีก 3
การผ่อนคลายความตึงเครียด
เดต็องต์ (Détente) แปลว่า "ผ่อนคลาย" เป็นศัพท์ที่พาดพิงถึงสงครามเย็น โดยทั่วไปหมายถึงช่วงเวลาระหว่างค.ศ. 1969 ถึง 1974 ซึ่งเกิดการเปลี่ยนแปลงสัมพันธ์ทางการทูตระหว่างประเทศอภิมหาอำนาจอย่างสหรัฐอเมริกาและสหภาพโซเวียต โดยทั้งสองประเทศพยายามลดความตึงเครียดและความเป็นปฏิปักษ์ต่อกันด้วยการหันมาปรับเปลี่ยนนโยบายการต่างประเทศที่มุ่งแข่งขันกันขยายอำนาจและแผ่อิทธิพลตลอดจนสะสมอาวุธนิวเคลียร์ มาเป็นการสร้างความสัมพันธ์ฉันมิตรต่อกันและร่วมมือกันในด้านเศรษฐกิจ สังคม การค้า และวัฒนธรรม ส่งผลให้บรรยากาศความตึงเครียดของสงครามเย็นในยุโรปและส่วนอื่นของโลกผ่อนคลายลง
สแตมฟอร์ด
สแตมฟอร์ด หรือ แสตมฟอร์ด (Stamford) สามารถหมายถึง
ละครรำ
ละครรำ เป็นศิลปะการแสดงของไทย ที่ประกอบด้วยท่ารำ ดนตรีบรรเลง  และบทขับร้องเพื่อดำเนินเรื่อง  ละครรำมีผู้แสดงเป็นตัวพระ  ตัวนาง  และตัวประกอบ แต่งองค์ทรงเครื่องตามบท  งดงามระยับตา  ท่ารำตามบทร้องประสานทำนองดนตรีที่บรรเลงจังหวะช้า เร็ว  เร้าอารมณ์ให้เกิดความรู้สึกคึกคัก  สนุกสนาน  หรือเศร้าโศก  ตัวละครสื่อความหมายบอกกล่าวตามอารมณ์ด้วยภาษาท่าทาง โดยใช้ส่วนต่างๆของร่างกาย  วาดลีลาตามคำร้อง  จังหวะและเสียงดนตรี ในปัจจุบันละครรำนิยมนำมาแสดงแก้บนสิ่งศักดิ์สิทธิ์อย่างแพร่หลาย มีทั้งแบบชั่วคราว กับประจำโรง อยู่ในสถานที่นั้น ๆ เลย เช่นวัดโสธรวรารามวรวิหาร วัดพระศรีรัตนมหาธาตุวรมหาวิหาร ศาลหลักเมือง ศาลท้าวมหาพรหม โรงแรมเอราวัณ เป็นต้น
ยูโรคอมมิวนิสต์
ยูโรคอมมิวนิสต์ เป็นการรวมกลุ่มของพรรคคอมมิวนิสต์ต่างๆในประเทศยุโรปตะวันตกที่มีพรรคคอมมิวนิสต์ อิตาลี ฝรั่งเศส และสเปนเป็นแกนนำ มีบทบาททางการเมืองอย่างมากในช่วง พ.ศ. 2517 - 2521 เพื่อดำเนินนโยบายเป็นอิสระจากสหภาพโซเวียต เป็นขบวนการเสรีนิยมทางการเมืองของพรรคคอมมิวนิสต์อิตาลี ฝรั่งเศส และสเปนที่ปฏิเสธอุดมการณ์ทางการเมืองลัทธิมาร์กซ-เลนิน และบทบาทความเป็นผู้นำของสหภาพโซเวียตในขบวนการคอมมิวนิสต์สากล ยูโรคอมมิวนิสต์เน้นนโยบายการต่อสู้ทางการเมืองด้วยระบบรัฐสภา และการสร้างสรรค์ประเทศบนเส้นทางสังคมนิยมด้วยวิธีการและแนวทางอันหลากหลาย
ประเทศไทยใน พ.ศ. 2527
เหตุการณ์ที่เกิดขึ้นใน พ.ศ. 2527 (ค.ศ. 1984) ในประเทศไทย เป็นปีที่ 203 แห่งกรุงรัตนโกสินทร์ และเป็นปีที่ 39 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
วัดแครายวงศ์มณี
วัดแครายวงศ์มณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระองค์เจ้าไชยานุชิต ในตำบลศาลาแดง อำเภอบางน้ำเปรี้ยว จังหวัดฉะเชิงเทรา มีเนื้อที่ 11ไร่ 2 งาน 14 ตารางวา ปัจจุบันมี พระครูรัตนจันทรังสี เป็นเจ้าอาวาส วัดมีการจัดให้มีการอบรมพระธรรมวินัยแก่พระภิกษุสามเณรและในวันธรรมสวนะ จัดให้มีการแสดงธรรมเทศนาให้แก่ประชาชน
วัดแครายวงศ์มณีตั้งวัดเมื่อ พ.ศ. 2461 ได้รับพระราชทานวิสุงคามสีมา เมื่อ พ.ศ. 2505 เดิมทีวัดอยู่ที่บึงแคราย คลอง 17 ตำบลดอนฉิมพลี อำเภอบางน้ำเปรี้ยว จังหวัดฉะเชิงเทรา เนื่องจากมีการขุดคลอง 17 ประชาชนจึงย้ายจาก ในบึงมาอยู่ตามคันคลอง ทำให้วัดอยู่โดดเดี่ยว ต่อมามีผู้บริจาคที่ดินให้กับวัดมาอยู่ที่ตำบลศาลาแดง เมื่อ พ.ศ. 2500
วัดได้ให้ทางราชการใช้ที่ดินของวัดจัดตั้งโรงเรียนที่ชื่อ โรงเรียนวัดแคราย (มนต์ประชาสรรค์) เริ่มก่อตั้งเมื่อ 1 พฤษภาคม พ.ศ. 2481 เริ่มแรกใช้ศาลาการเปรียญเป็นสถานที่เรียน ภายหลังได้จัดสร้างอาคารเรียนเพิ่มเติม
สถาปัตยกรรมทราวิฑ
สถาปัตยกรรมทราวิฑ (द्रविड़ स्थापत्य शैली; Dravidian architecture) เป็นสถาปัตยกรรมฮินดูแบบหนึ่ง ที่เป็นที่นิยมในอนุทวีปอินเดีย โดยเฉพาะอินเดียใต้ ซึ่งตีความตามวาสตุศาสตร์ ลักษณะสำคัญของสถาปัตยกรรมทราวิฑพบในการสร้างโบสถ์พราหมณ์ โดยเฉพาะหอโคปุรัมที่สูงชะลูด และบางเทวสถานมีหลายหอ เป็นลักษณะสำคัญของสถาปัตยกรรมแบบนี้ โดยทั่วไปจะเรียกโบสถ์พราหมณ์ที่สร้างด้วยสถาปัตยกรรมทราวิฑว่า "โฆยิล" (Koil, Koyil)
บริเวณที่พบสถาปัตยกรรมทราวิฑได้ทั่วไปคืออินเดียใต้ เช่น รัฐอานธรประเทศ, รัฐเกรละ, รัฐทมิฬนาฑู อาณาจักรต่าง ๆ เช่น โจฬะ, จักรวรรดิเจระ, ปัลลวะ ฯลฯ นอกจากนี้ยังพบในบางส่วนของอินเดียเหนือ (ป้อมกวาลิออร์) และในศรีลังกา
อะฟล็อกออฟซีกัลส์
อะฟล็อกออฟซีกัลส์ (A Flock of Seagulls) เป็นวงนิวเวฟจากประเทศอังกฤษ แต่เดิมวงก่อตั้งในเมืองลิเวอร์พูลโดยสองพี่น้อง ไมเคิล "ไมค์' สกอร์" (คีย์บอร์ด, เสียงร้อง) และ แอลลิสเตอร์ "อาลี" สกอร์ (กลอง) พร้อมด้วย ฟรานซิส ลี "แฟรงก์" มอดส์ลีย์ (เบส) และ พอล เรย์โนลส์ (กีตาร์)
วงมีซิงเกิลฮิตไปทั่วโลกรวมทั้ง "I Ran (So Far Away)", "Space Age Love Song," "Wishing (If I Had a Photograph of You)", และ "The More You Live, the More You Love", และพวกเขากลายเป็นที่โดดเด่นในยุค 1980 ในมิวสิกวิดีโอ "I Ran (So Far Away)" นอกจากนี้วงยังได้รับรางวัลแกรมมี
ว้าย สาวฮอตกลายเป็นนายเห่ย
ว้าย สาวฮอตกลายเป็นนายเห่ย (The Hot Chick) เป็นภาพยนตร์อเมริกันแนวตลกในปี ค.ศ. 2002 กำกับโดย ทอม แบรดี ร่วมเขียนบทโดยร็อบ ชไนเดอร์ และอำนวยการสร้างโดยจอห์น ชไนเดอร์และคาร์ ดี' อันเจโล ภายใต้การควบคุมการผลิตของทัชสโตนพิกเจอส์และแฮปปีเมดิสัน นำแสดงโดย ร็อบ ชไนเดอร์ รับบทเป็น คลีฟ, แอนนา ฟาริส รับบทเป็นเพื่อนของเจสสิก้าที่ชื่อ เอพริล, ราเชล แม็กอดัมส์ รับบทวัยรุ่นที่ชื่อ เจสสิก้า สเปนเซอร์, แมทธิว ลอว์เรนซ์, เอริค คริสเตียน โอลเซน, โรเบิร์ต เดวี, ไลลา เคนเซิล, เมโลรา ฮาร์ดิน และไมเคิล โอ'คีฟ โดยมีเรื่องราวเกี่ยวกับเจสสิก้า สเปนเซอร์ วัยรุ่นที่ทุกคนต่างให้ความสนใจและเป็นหัวหน้าทีมเชียร์ลีดเดอร์ของโรงเรียน แต่โชคชะตาเล่นตลกเมื่อเธอตื่นขึ้นมาพบตัวเองในสภาพของชายวัยสามสิบ และจนกว่าจะเปลี่ยนแปลงชะตากรรมของเธอให้กลับคืนมาเป็นเหมือนเดิม เธอต้องหาทางชนะเลิศการแข่งขันเชียร์ลีดเดอร์, ต้องเข้าร่วมในงานเต้นรำประจำปีของโรงเรียน และต้องชนะใจแฟนหนุ่ม ขณะเดียวกันเธอก็ต้องหาวิธีกลับไปยังในร่างของเธอให้ได้
เขตลีมาซอล
เขตลีมาซอล (Lemesós ตุรกี: Leymosun Limassol, Lemesos) เป็นหนึ่งในหกเขตของประเทศไซปรัส เมื่อปี ค.ศ. 2011 มีประชากรทั้งหมด 235,330 คน เมืองหลักของเขตคือลีมาซอล เป็นส่วนหนึ่งของดินแดนโพ้นทะเลของสหราชอาณาจักร
สมาชิกวุฒิสภาจังหวัดเชียงใหม่
จังหวัดเชียงใหม่ มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 5 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดเชียงใหม่มีจำนวนสมาชิกวุฒิสภาในการเลือกตั้งครั้งแรก จำนวน 5 คน คือ อาคม ตุลาดิลก พลตำรวจตรี สนาม คงเมือง พลตรี อินทรัตน์ ยอดบางเตย ถาวร เกียรติไชยากร และ พลตำรวจเอก สวัสดิ์ อมรวิวัฒน์
เขตของประเทศไซปรัส
ประเทศไซปรัส แบ่งเขตการปกครองออกเป็น 6 เขต ( ilçe) เมืองหลักจะใช้ชื่อเดียวกันกับเขต เขตของประเทศไซปรัส ได้แก่
หลี่ ช่านฉาง
หลี่ ช่านฉาง (ค.ศ. 1314–1390) เป็นอัครมหาเสนาบดีคนแรกของ ราชวงศ์หมิง กล่าวกันว่าเขาเป็นพระสหายสนิทของ จักรพรรดิหงอู่ ระหว่างสงคราม (ต่อสู้กับ ราชวงศ์ยฺเหวียน)
โฮโมแฮบิลิส
โฮโมแฮบิลิส (Homo habilis) เป็นมนุษย์เผ่า Hominini มีชีวิตอยู่ในระหว่างช่วงอายุหิน Gelasian และ Calabrian คือครึ่งแรกของสมัยไพลสโตซีนประมาณ 2.3–1.65 ล้านปีก่อน โดยอาจวิวัฒนาการมาจากบรรพบุรุษสาย australopithecine ตัวอย่างซากดึกดำบรรพ์ที่เป็นแบบก็คือซากศพหมายเลข OH 7 ที่พบในปี 2503 (ค.ศ. 1960) ณ โบราณสถาน Olduvai Gorge ในประเทศแทนซาเนีย ต่อมาในปี 2507 จึงได้จัดเป็นสปีชีส์ต่างหากคือ H. habilis (แปลว่า มือชำนาญหรือคล่องแคล่ว handy man) เพราะซากดึกดำบรรพ์มักจะพบพร้อมกับเครื่องมือหินแบบ Oldowan และเชื่อว่า มนุษย์พวกนี้สามารถแปลงหินธรรมชาติให้เป็นเครื่องมือหินได้ เป็นมนุษย์สกุล Homo ที่รูปร่างสัณฐานคล้ายกับมนุษย์ปัจจุบันน้อยที่สุด (คือลักษณะบางอย่างคล้ายกับ australopithecine มากกว่า) โดยยกเว้นสปีชีส์ที่มีปัญหาจัดเข้าในสกุลมนุษย์เช่นกันคือ H. rudolfensis ตั้งแต่นั้นมา การจัดอยู่ในสกุลก็ได้สร้างข้อถกเถียงกันอย่างไม่มีที่ยุติ ขนาดที่เล็กและลักษณะล้าหลังทำให้ผู้ชำนาญการ (รวมทั้ง ริชาร์ด ลีกคีเอง) เสนอว่าควรกัน H. habilis ออกจากสกุล Homo แล้วใส่ไว้ใน Australopithecus โดยจัดเป็น Australopithecus habilis
มีการพบส่วนหนึ่งของกระดูกขากรรไกร (หมายเลข LD 350-1) ในปี 2556 ซึ่งหาอายุได้ และอ้างว่า เป็นซากดึกดำบรรพ์ในระหว่างสกุล Australopithecus และสปีชีส์ H. habilis
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
'''การเลือกตั้งสมาชิกสภาผู้แทนราษฎรจังหวัดนครนายก พ.ศ. 2548''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 2 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดนครนายก
โฮโมแฮบิลิส
การจัดเข้าในสกุล Homo
ขนาดที่เล็กและลักษณะล้าหลังของมนุษย์กลุ่มนี้สร้างความขัดแย้งระหว่างนักวิชาการว่า ควรจะจัดเข้าในสกุล Homo หรือ Australopithecus ได้เหมาะสมกว่า โดยนักวิชาการบางท่าน (รวมทั้ง ริชาร์ด ลีกคีเอง) เสนอว่าควรกัน H. habilis ออกจากสกุล Homo แล้วใส่ไว้ในกลุ่ม Australopithecus โดยเป็น Australopithecus habilis
พระสาสนโสภณ (ใย ภทฺทิโย)
พระสาสนโสภณ ฉายา ภทฺทิโย (นามเดิม: ใย สุขสิงห์; 27 ธันวาคม พ.ศ. 2443 - 26 กรกฎาคม พ.ศ. 2541) เป็นพระราชาคณะเจ้าคณะรองฝ่ายธรรมยุติกนิกาย เคยดำรงตำแหน่งสำคัญ เช่น ผู้ช่วยเจ้าอาวาสวัดเทพศิรินทราวาสราชวรวิหาร รองแม่กองบาลีสนามหลวง และเจ้าคณะภาค 1-2-3 และ 12-13 (ธรรมยุต)
ชาติกำเนิด
พระสาสนโสภณ มีนามเดิมว่า ใย สุขสิงห์ เกิดเมื่อวันพฤหัสบดีที่ 27 ธันวาคม พ.ศ. 2443 ตรงกับวันขึ้น 7 ค่ำ เดือนยี่ ปีชวด เป็นบุตรของนายอวบ-นางหยาด สุขสิงห์ ชาติภูมิอยู่ที่ตำบลบางสระเก้า อำเภอแหลมสิงห์ จังหวัดจันทบุรี
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
เขต 1
เขตเลือกตั้งที่ 1 ประกอบด้วยอำเภอปากพลีและอำเภอเมืองนครนายก
โฮโมแฮบิลิส
การจัดเข้าในสกุล Homo
นักบรรพมานุษยวิทยาชาวอังกฤษ-เคนยา หลุยส์ ลีกคี เป็นบุคคลแรกที่เสนอว่ามีมนุษย์จำพวกนี้ โดยภรรยาคือ แมรี ลีกคี เป็นผู้พบฟันสองซี่แรกของ H. habilis ในปี 2498 ซึ่งต่อมาระบุว่าเป็น ฟันน้ำนม ซึ่งพิจารณาว่าเป็นตัวระบุชนิดสัตว์ได้ยากโดยไม่เหมือนกับฟันแท้ ต่อมาในปี 2502 แมรีจึงได้ค้นพบกะโหลกศีรษะของเด็กชายที่มีสมองเล็ก ใบหน้าใหญ่ ฟันเขี้ยวเล็ก และฟันเคี้ยวขนาดใหญ่ ทำให้สปีชีส์นี้ได้ชื่อเล่นอีกอย่างว่า นายกะเทาะเปลือกถั่ว (The Nutcracker man)
H. habilis เตี้ยและมีแขนยาวอย่างไม่สมส่วนโดยเทียบกับมนุษย์ปัจจุบัน แต่ก็ยังมีใบหน้าที่ยื่นออกน้อยกว่า australopithecine ที่เชื่อว่าเป็นบรรพบุรุษ มีปริมาตรกะโหลกศีรษะที่น้อยกว่าครึ่งของมนุษย์ปัจจุบันเล็กน้อย และแม้ว่าจะมีสัณฐานและกายที่คล้ายเอป แต่ซากของ H. habilis บ่อยครั้งอยู่ร่วมกับเครื่องมือหินแบบง่าย ๆ เช่นที่ โบราณสถาน Olduvai Gorge ประเทศแทนซาเนีย และโบราณสถาน Lake Turkana ประเทศเคนยา
พระสาสนโสภณ (ใย ภทฺทิโย)
อุปสมบท
ต่อมาในวันพุธที่ 26 พฤษภาคม พ.ศ. 2463 ได้อุปสมบทเป็นพระภิกษุ ณ วัดเทพศิรินทราวาส โดยมีพระธรรมไตรโลกาจารย์ (เจริญ ญาณวโร) เป็นพระอุปัชฌาย์ พระอุดมศีลคุณ (อิน อคฺคิทตฺโต) เป็นพระกรรมวาจาจารย์ และพระครูปลัดสัมพิพัฒนศีลาจารย์ (เทียน ปภสฺสโร) เป็นพระอนุสาวนาจารย์ ได้รับฉายาว่า ภทฺทิโย
มรณภาพ
พระสาสณโสภณ ถึงแก่มรณภาพด้วยโรคชรา เมื่อวันอาทิตย์ที่ 26 กรกฎาคม พ.ศ. 2541 ณ โรงพยาบาลหัวเฉียว สิริอายุได้ 98 ปี พรรษา 78 และได้รับพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 16 มกราคม พ.ศ. 2542
โฮโมแฮบิลิส
การจัดเข้าในสกุล Homo
H. habilis มักพิจารณาว่าเป็นบรรพบุรุษของ H. ergaster ที่ผอมงามกว่า (gracile) และฉลาดซับซ้อนมากกว่า ซึ่งเป็นบรรพบุรุษของสปีชีส์ที่เหมือนมนุษย์ยิ่งขึ้น คือ H. erectus ข้อถกเถียงว่า ซากดึกดำบรรพ์ที่พบแล้วทั้งหมดได้จัดเข้ากับสปีชีส์นี้อย่างถูกต้องแล้วหรือไม่ ก็ยังดำเนินต่อไป โดยมีนักบรรพมานุษยวิทยาที่มองหน่วยอนุกรมวิธานนี้ว่า เป็นโมฆะ เพราะประกอบด้วยตัวอย่างซากดึกดำบรรพ์ของทั้งสกุล Australopithecus และ Homo งานศึกษาปี 2550 ก็ดูจะยืนยันมุมมองว่า H. habilis และ H. erectus มีชีวิตอยู่ในช่วงเวลาเดียวกัน โดยเป็นสายพันธุ์ที่สืบต่อจากบรรพบุรุษเดียวกัน แทนที่ H. erectus จะสืบสายพันธุ์มาจาก H. habilis แต่คำอธิบายที่เป็นไปได้อีกอย่างก็คือ ความสัมพันธ์ระหว่าง H. habilis กับ H. erectus เป็นแบบแยกสาย (cladogenetic) ไม่ใช่แบบสายตรง (anagenetic) คือ กลุ่มย่อยของ H. habilis เป็นบรรพบุรุษของ H. erectus และดังนั้น กลุ่มอื่น ๆ ก็ยังดำรงเป็น H. habilis จนกระทั่งสูญพันธุ์
ขนาดสมองเฉลี่ยของมนุษย์กลุ่มนี้อยู่ที่ 610 ซม3 โดยมีขนาดระหว่าง 550-687 ซม3 ส่วนงานสร้างใหม่เสมือนที่ตีพิมพ์ในปี 2558 ประมาณปริมาตรของภายในกะโหลกระหว่าง 729-824 มล ซึ่งใหญ่กว่าขนาดที่เคยรายงานมาทั้งหมด
ขนาดสมองของ H. habilis ที่ 640 ซม³ จะใหญ่กว่าของ australopithecine ประมาณ 50% โดยเฉลี่ย แต่ก็ยังเล็กกว่าสมองมนุษย์ปัจจุบันที่ 1,330 ซม³ พอสมควร และตัวเตี้ยกว่ามนุษยปัจจุบัน โดยผู้ชายสูงเฉลี่ยที่ 1.3 เมตร
งานปี 2556 รายงานส่วนหนึ่งของกระดูกขากรรไกรที่มีอายุราว พบในโบราณสถาน Ledi-Geraru ในบริเวณอะฟาร์ของเอธิโอเปีย โดยพิจารณาว่า เป็นหลักฐานเก่าแก่ที่สุดของสกุล Homo ที่พบจนถึงปีนั้น และดูเหมือนจะเป็นซากดึกดำบรรพ์ในระหว่าง Australopithecus และ H. habilis เป็นมนุษย์ที่มีชีวิตหลังจากการเปลี่ยนแปลงสภาพอากาศแบบฉับพลัน ที่สิ่งแวดล้อมแบบป่าและทางน้ำ ได้กลายเป็นทุ่งหญ้าสะวันนาอย่างรวดเร็ว
OH 62
ชุดซากดึกดำบรรพ์ชุดหนึ่ง คือ OH 62 หรือ "Olduvai Hominid specimen 62" ที่ขุดพบใน Olduvai Gorge ในปี 2529 มีทั้งร่างส่วนบนส่วนล่างที่สำคัญ โดยเฉพาะ กระดูกต้นแขนและกระดูกต้นขา ซึ่งเป็นการค้นพบที่สร้างความขัดแย้งพอสมควรในช่วงนั้น การเคลื่อนที่ของ OH 62 ประเมินอาศัยสัดส่วนของแขนขา ซึ่งสัมพันธ์กับการเคลื่อนที่ของไพรเมตที่ยังมีอยู่ โดยงานวิเคราะห์แรก ๆ มุ่งเปรียบเทียบกับ Australopithecus afarensis หมายเลข A.L. 288-1 (ที่รู้จักว่า ลูซี่) และในค่าโดยมาก ไม่ว่าจะวัดหรือประเมิน แขนของ OH 62 จะเท่าหรือเกินของ A.L. 288-1 ในขณะที่ขา (หลัก ๆ ก็คือกระดูกต้นขา) ดูเหมือนจะเล็ก/สั้นกว่า โดยเฉพาะก็คือ เมื่อประมาณความยาวของกระดูกต้นแขนว่าอยู่ที่ 264 มม. และของกระดูกต้นขาซึ่งสมบูรณ์น้อยกว่าว่า "ไม่มากกว่าของ A.L. 288-1 คือ 280 มม." ดัชนีกระดูกต้นแขน-กระดูกต้นขาก็จะอยู่ที่ 95% ซึ่งเหมือนกับชิมแปนซีปัจจุบัน (โดยมีดัชนีเฉลี่ยที่ 1.00) มากกว่ามนุษย์ปัจจุบัน (ดัชนีเฉลี่ยที่ 0.72) ในด้านนี้ กระดูกจึง "ดั้งเดิม (primitive)" กว่า A.L. 288-1 ซึ่งมีดัชนีที่ 0.85
KNM ER 1813
KNM ER 1813 เป็นกระดูกหุ้มสมองค่อนข้างสมบูรณ์ มีอายุ ค้นพบที่ Koobi Fora ในเคนยาปี 2516 มีขนาดสมองที่ 510 ซม³ ซึ่งไม่น่าทึ่งเท่ากับตัวอย่าง H. habilis อื่น ๆ ที่พบ
OH 24
OH 24 (Twiggy) เป็นกระดูกหุ้มสมองที่พิกลพิการมาก มีอายุประมาณ พบในปี 2511 ที่ Olduvai Gorge แทนซาเนีย ปริมาตรสมองน้อยกว่า 600 ซม³ เล็กน้อย อนึ่ง หน้ายื่นออกไปน้อยกว่าเมื่อเทียบกับสมาชิกของ australopithecine ที่เก่าแก่กว่า
OH 7
OH 7 มีอายุ พบโดยแมรี่และหลุยส์ ลีกคีในปี 2503 ที่ Olduvai Gorge แทนซาเนีย เป็นกระดูกขากรรไกรส่วนล่างพร้อมกับฟัน เนื่องจากขนาดฟันเล็ก นักวิจัยประมาณว่า เด็กชายผู้นี้มีปริมาตรสมองที่ 363 ซม³ ขากรรไกรนี้พร้อมกับชิ้นส่วนกว่า 20 ชิ้นจากมือซ้ายที่พบด้วยกัน ต่อมาได้ใช้เป็นซากดึกดำบรรพ์ต้นแบบ
มือของ OH 7 บวกกับลักษณะต่าง ๆ ที่สัมพันธ์กับการจับที่แม่นยำ และกับการปรับตัวเนื่องกับการปีน เข้ากันได้ดีกับสัดส่วนขาคล้ายมนุษย์ที่ค่อนข้างยาว และอัตราแขน-ขาที่คล้ายกับชิมแปนซีมากกว่า
KNM ER 1805
KNM ER 1805 เป็นตัวอย่างของ H. habilis ผู้หใญ่ประกอบด้วยชิ้นส่วนกระดูกหุ้มสมอง 3 ชิ้นมีอายุ พบที่ Koobi Fora เคนยา ข้อสมมุติอื่น ๆ ที่เคยมีกับตัวอย่างนี้ก็คือมันเป็นของ H. erectus อาศัยความยื่นของคางและรูปร่างกระดูกหุ้มสมองโดยทั่วไป
อาหาร
ตามการวิเคราะห์การสึกหรอของเนื้อฟันระดับไมโคร (microwear-texture analysis) Homo habilis (รวมมนุษย์สกุล Homo ต้น ๆ ทั้งหมด) ไม่น่าจะเจาะจงทานอาหารที่เหนียวหรือแข็งมาก ความสึกหรอที่พบโดยเฉลี่ยอยู่ระหว่างสัตว์ที่กินอาหารเหนียวแข็งและที่กินใบพืชเป็นอาหาร ค่าเหล่านี้มาจากการวิเคราะห์เปอร์เซ็นต์ของผิวฟันที่มีหลุมรูเล็ก ๆ (คือความถี่และความลึกจากความเสียหายต่อฟันเพราะทานอาหารบางอย่าง) เป็นวิธีการที่ใช้บ่อย และดังนั้นจึงได้การยอมรับอย่างกว้างขวางว่า เป็นตัวบ่งชี้การทานอาหารบางชนิด ค่าชี้ว่า Homo habilis เป็นมนุษย์ที่ทานอาหารทั่วไปเพิ่มขึ้น โดยทั่วไปเป็นอาหารของสัตว์กินทั้งพืชและสัตว์
การตีความ
H. habilis เชื่อว่าเป็นผู้ใช้เทคโนโลยีเครื่องมือหินแบบ Olduwan เพื่อฆ่าและแล่หนังสัตว์ เป็นเครื่องมือที่ล้ำหน้ากว่าเครื่องมืออื่น ๆ ที่เคยใช้มาทั้งหมด ทำให้ได้เปรียบในการอยู่ในสิ่งแวดล้อมที่ก่อนหน้านี้ยากเกินสำหรับสัตว์อันดับวานร H. habilis จะเป็นสายพันธุ์มนุษย์แรกที่สามารถใช้เครื่องมือหินหรือไม่ ยังเป็นเรื่องไม่ชัดเจนเพราะแม้แต่ Australopithecus garhi ซึ่งมีอายุประมาณ 2.6 ล้านปีก่อน ก็ยังพบพร้อมกับเครื่องมือหินด้วย
ผู้ชำนาญการโดยมากสมมุติว่า ทั้งเชาว์ปัญญาและโครงสร้างทางสังคมของมนุษย์กลุ่มนี้ ซับซ้อนกว่าของ australopithecine หรือลิงชิมแปนซีโดยทั่วไป H. habilis ใช้เครื่องมือโดยหลักเพื่อหากินซากสัตว์ เช่น ตัดเนื้อออกจากซากสัตว์ ไม่ใช่เพื่อป้องกันตัวหรือล่าสัตว์ อย่างไรก็ดี แม้ว่าจะใช้เครื่องมือ มนุษย์กลุ่มนี้ก็ยังไม่ชำนาญการล่าสัตว์เหมือนกับมนุษย์กลุ่มอื่น ๆ เพราะหลักฐานดึกดำบรรพ์จำนวนมากแสดงว่า มนุษย์กลุ่มนี้เป็นอาหารของสัตว์ล่าเหยื่อขนาดใหญ่ เช่น เสือเขี้ยวดาบสกุล Dinofelis ซึ่งมีขนาดพอ ๆ กับเสือจากัวร์ (ใหญ่ที่สุด 135 กก. ยาวจากจมูกถึงปลายหาง 2.7 เมตร)
มนุษย์กลุ่มนี้อยู่กับไพรเมตคล้ายมนุษย์อื่น ๆ รวมทั้ง Paranthropus boisei ที่บางกลุ่มอยู่ได้เป็นพัน ๆ ปี แต่อาจเป็นเพราะนวัตกรรมทางเทคโนโลยีและการทานอาหารที่เฉพาะเจาะจงน้อยกว่า H. habilis จึงได้กลายเป็นบรรพบุรุษของมนุษย์สปีชีส์ต่าง ๆ จำนวนหนึ่ง เทียบกับ P. boisei และ robust australopithecine ที่หายไปจากบันทึกซากดึกดำบรรพ์ และยังอาจอยู่ร่วมกัน H. erectus ในแอฟริกาเป็นเวลากว่า 500,000 ปี
เดอะแมนดาลอเรียน (ตัวละคร)
เดอะแมนดาลอเรียน (The Mandalorian, "ชาวแมนดาลอร์") เป็นตัวละครในเรื่องแต่งชุดสตาร์ วอร์ส และเป็นตัวละครหลักในซีรีส์ชุด เดอะแมนดาลอเรียน ซึ่งออกฉายทางดิสนีย์พลัส มีชื่อจริงว่า ดิน จาริน (Din Djarin) เป็นเด็กกำพร้าที่ถูกรับไปเลี้ยงโดยชาวแมนดาลอเรียนและต่อมากลายเป็นนักล่าเงินรางวัลและนักรบไร้นาม มักถูกเรียกจากคนอื่นว่า แมนโด้ (Mando) ในตอนต้นของซีรีส์เขาได้รับการว่าจ้างจากจักรวรรดิกาแลกติกให้ตามล่าทารกน้อยโกรกู แต่เขากลับเกิดผูกพันกับทารกน้อยและตั้งเป้าหมายว่าจะปกป้องทารกจากจักรวรรดิ จนกลายเป็นเหมือนพ่ออีกคนหนึ่งของทารก เขาสวมหมวกตลอดเวลาต่อหน้าผู้อื่นตาม "วิถีแห่งแมนดาลอร์" ซึ่งเป็นกฎและธรรมเนียมที่เคร่งครัด ซึ่งแตกต่างจากตัวละครที่เป็นนักรบแมนดาลอเรียนคนอื่นๆ ที่เคยมีบทบาทในสตาร์ วอร์ส ต่อมาจึงมีการเปิดเผยใน "บทที่สิบเอ็ด" ว่าวิถีแห่งแมนดาลอร์นี้เป็นธรรมเนียมที่ ณ เวลาตามท้องเรื่องถูกยึดถือปฏิบัติอย่างเคร่งครัดเฉพาะในกลุ่มนักรบแมนดาลอเรียน "เดอะ วอทช์" เท่านั้น ในขณะที่ชุมชนแมนดาลอเรียนกระแสหลักเริ่มละเลยวิถีนี้ไปหมดแล้ว
ผู้สร้างและผู้ดำเนินรายการของซีรีส์เดอะแมนดาลอเรียน คือ Jon Favreau เป็นผู้สร้างสรรค์ตัวละครนี้ขึ้นมาโดยได้รับแรงบันดาลใจบางส่วนมาจากตัวละคร "ชายไร้ชื่อ" ที่รับบทโดย Clint Eastwood จากภาพยนตร์แนวสปาเกตตีเวสเทิร์นไตรภาค Dollars Trilogy ซึ่งกำกับโดย Sergio Leone และภาพยนตร์ซามูไรโดยอากิระ คุโรซาวา (ซึ่งเป็นแรงบันดาลใจของภาพยนตร์ของ Leone อีกทีหนึ่ง) รวมไปถึงตัวละคร Han Solo ด้วย ตัวละครเดอะแมนดาลอเรียนให้เสียงและแสดงโดย Pedro Pascal เป็นหลัก โดย Favreau เป็นผู้เสนอบทนี้ให้ Pedro โดยมี Oscar Isaac ซึ่งเป็นเพื่อนสนิทของ Pedro และรับบท Poe Dameron ในสตาร์ วอร์ส สนับสนุนให้เขารับบทนี้
ในระหว่างการถ่ายทำเดอะแมนดาลอเรียน เปโดรก็กำลังถ่ายทำผลงานอื่นๆ ไปพร้อมๆ กันหลายผลงาน ดังนั้นจึงไม่ได้แสดงเองในบางตอน ในกรณีเช่นนี้ผู้ที่มารับบทแทนได้แก่นักแสดง Brendan Wayne และนักแสดงสตันท์ Lateef Crowder ชุดของตัวละครได้รับการออกแบบโดย Legacy Effects โดยมีความคล้ายคลึงอย่างมากกับชุดของตัวละครโบบา เฟทท์ แต่ผู้ผลิตก็พยายามสร้างความแตกต่างระหว่างชุดทั้งสองนี้ การที่ตัวละครนี้ต้องสวมชุดและปิดบังใบหน้าตลอดเวลาเป็นความท้าทายอย่างมากต่อนักแสดงที่จะใช้ภาษาท่าทางเล็กๆ น้อยๆ ในการสื่อสาร และการควบคุมอิริยาบถ เนื่องจากการขยับตัวเล็กน้อยจะเห็นชัดมากเมื่อนักแสดงใส่ชุดเกราะ
ความดันบวกหลังสิ้นสุดการหายใจออก
ความดันบวกหลังสิ้นสุดการหายใจออก หรือ PEEP (positive end-expiratory pressure) คือค่าความดันในปอด (ความดันในถุงลม) เทียบต่อความดันบรรยากาศที่ยังคงเหลืออยู่เมื่อจบการหายใจออกแล้ว แบ่งได้เป็นสองประเภทคือ PEEP ภายนอก (extrinsic) ที่เกิดจากอุปกรณ์ เช่น เครื่องช่วยหายใจ หรือหน้ากากช่วยหายใจ และ PEEP ภายใน (intrinsic) หรือ autoPEEP ที่เกิดจากการมีอากาศตกค้างในปอดหลังหายใจออกสุด
จอห์น ไลดอน
จอห์น โจเซฟ ไลดอน (John Joseph Lydon) เป็นที่รู้จักกันในชื่อวงการเดิมของเขา จอห์นนี รอตเทน (Johnny Rotten) เป็นนักร้อง นักแต่งเพลงและนักดนตรีชาวอังกฤษ เป็นที่รู้จักกันดีในฐานะนักร้องนำของวงพังก์ร็อก เซ็กซ์พิสทอลส์ (Sex Pistols) ในระหว่างปี 1975 จนถึง 1978 และรวมตัวใหม่อีกครั้งในช่วงยุค 1990 และ 2000 เขาเป็นนักร้องนำแห่งวงดนตรีโพสต์พังก์ พับลิกอิมเมจลิมิเต็ด (Public Image Ltd./PiL) ซึ่งเขาได้ก่อตั้งวงขึ้นและเป็นผู้นำวงในปี 1978 จนถึง 1993 และ 2009
พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา
พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา (เดิม: หม่อมเจ้าสาย ลดาวัลย์; 4 กันยายน พ.ศ. 2406 – 24 มิถุนายน พ.ศ. 2472) เป็นพระธิดาในพระเจ้าบรมวงศ์เธอ กรมหมื่นภูมินทรภักดี และเจ้าจอมมารดาจีน เข้ารับราชการฝ่ายในเป็นพระอรรคชายาเธอในพระบาทสมเด็จพระจุลจอมเกล้าเจ้าอยู่หัว พร้อมกับพระโสทรเชษฐภคินี คือ พระอรรคชายาเธอ พระองค์เจ้าอุบลรัตนนารีนาค กรมขุนอรรควรราชกัลยา และพระอรรคชายาเธอ พระองค์เจ้าเสาวภาคย์นารีรัตน์
พระประวัติ
พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา มีพระนามเดิมว่าหม่อมเจ้าสาย ประสูติเมื่อวันที่ 4 กันยายน พ.ศ. 2405 เป็นพระธิดาในพระเจ้าบรมวงศ์เธอ กรมหมื่นภูมินทรภักดี ประสูติแต่หม่อมจีน (ต่อมาหม่อมจีนได้รับการสถาปนาขึ้นเป็นเจ้าจอมมารดาจีน) มีพระนามที่เรียกกันในครอบครัวว่า เป๋า
หม่อมเจ้าสาย ลดาวัลย์ เมื่อประสูติ ประทับอยู่ที่วังของพระบิดา โดยมีสมเด็จพระเจ้าบรมวงศ์เธอ กรมพระยาสุดารัตนราชประยูร เป็นผู้อภิบาล มีพระโสทรเชษฐภคินีสองพระองค์ และได้รับราชการฝ่ายในเป็นพระอรรคชายาเธอใน พระบาทสมเด็จพระจุลจอมเกล้าเจ้าอยู่หัว พร้อมกันทั้งสามพระองค์ คือ
พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ทรงรับราชการฝ่ายในเป็นพระภรรยาเจ้าทรงอิสริยยศเป็นพระมเหสี ตำแหน่ง พระอรรคชายาเธอ มีหน้าที่ควบคุมดูแลห้องพระเครื่องต้น ของเสวยคาวหวาน อีกทั้งทรงเป็นผู้ที่ตั้งโรงเลี้ยงเด็กขึ้นเป็นแห่งแรกในประเทศไทย บริเวณตำบลสวนมะลิ ถนนบำรุงเมือง อุทิศพระกุศลประทานพระราชธิดาพระองค์ใหญ่ที่สิ้นพระชนม์ไปตั้งแต่ทรงพระเยาว์ ทรงรับเด็กกำพร้าและเด็กยากจนมาเลี้ยงดู สอนให้เล่าเรียน และฝึกวิชาชีพทั้งหญิงและชาย ทรงเป็นองค์อุปนายิกาสภาอุณาโลมแดง (สภากาชาดไทย) ในสมัยหนึ่งอีกด้วย
พระราชโอรส-ธิดา
พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา มีพระประสูติการพระราชโอรสและพระราชธิดาในพระบาทสมเด็จพระจุลจอมเกล้าเจ้าอยู่หัว ทั้งหมด 4 พระองค์ เป็นพระราชโอรส 1 พระองค์ เป็นพระราชธิดา 3 พระองค์ ทั้งหมดเดิมมีพระอิสริยยศเป็น "พระองค์เจ้า" ภายหลังได้รับพระราชทานพระอิสริยยศขึ้นเป็น "สมเด็จเจ้าฟ้า" ดังนี้
พระอิสริยยศ
พระอิสริยยศสุดท้ายนั้น พระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ เฉลิมพระนามและเลื่อนกรม ทั้งนี้ คำว่า "วิมาดา" แปลว่า แม่เลี้ยง ซึ่งพระองค์ทรงเป็นเจ้านายพระองค์เดียวที่ได้รับการสถาปนาไว้ในพระอิสริยศักดิ์นี้อย่างเป็นทางการ ส่วนสร้อยพระนาม "ปิยมหาราชปดิวรัดา" นั้น คำว่า "ปดิวรัดา" (อ่านว่า ปะดิวะรัดดา) แปลว่า ภริยาที่ซื่อสัตย์และภักดีต่อสามี
เครื่องราชอิสริยาภรณ์
พระองค์ได้รับพระราชทานเครื่องราชอิสริยาภรณ์ชั้นสูงสุดของตระกูลต่าง ๆ ดังต่อไปนี้
นิงเงียว
นิงเงียว เป็นสิ่งมีชีวิตคล้ายปลาจากนิทานพื้นบ้านญี่ปุ่น แม้ว่าบางครั้งมีการแปลคำนี้เป็น "นางเงือก" แต่ตามหลักแล้วคำนี้ไม่เจาะจงเพศและอาจรวมถึง "เงือกชาย" ด้วย จึงมีการแปลตรงตามความหมายว่า "ปลามนุษย์" ด้วย
ตำนานที่มีชื่อเสียงเกี่ยวกับเนื้อนิงเงียว คือการที่กินเนื้อของนิงเงียวแล้วจะทำให้เป็นอมตะดังในตำนานของแม่ชี
ภาพรวม
บันทึกที่เก่าแก่ที่สุดของนิงเงียวที่ยืนยันในแหล่งข้อมูลที่เป็นลายลักษณ์อักษรของญี่ปุ่นระบุว่าเป็นสิ่งมีชีวิตน้ำจืดที่กล่าวกันว่ามีการจับได้ในศตวรรษที่ 7 ซึ่งบันทึกไว้ในนิฮงโชกิ แต่บันทึกในสมัยต่อมามักระบุว่าเป็นสิ่งมีชีวิตในทะเล
ตำนานอมตะเกี่ยวกับนิงเงียว เป็นเรื่องที่การกินเนื้อของนิงเงียวโดยแม่ชีชื่อ (มีความหมายว่า "ภิกษุณี[ผู้มีอายุ]แปดร้อย[ปี]") ซึ่งกล่าวกันว่ามีอายุยืนยาวถึง 8 ศตวรรษ
คำศัพท์
คำภาษาญี่ปุ่นว่า นิงเงียว มีบรรจุในพจนานุกรมที่มีชื่อเสียง (โคจิเอ็ง) ว่าเป็น "สัตว์วิเศษ" ที่เป็น "ครึ่งผู้หญิง ครึ่งปลา" ต่อมาแก้ไขเป็น "ครึ่งมนุษย์ (มักเป็นผู้หญิง) ครึ่งปลา"  ดังนั้นคำว่า นิงเงียว จึงไม่ได้หมายความถึงแค่นางเงือก แต่รวมถึงเงือกชายด้วย
ยาโอบิกูนิ
หนึ่งในนิทานพื้นบ้านที่มีชื่อเสียงที่มีความเกี่ยวข้องกับนิงเงียว เล่าว่ามีเด็กหญิงที่กินเนื้อนิงเงียวแล้วได้รับความเยาว์วัยและอายุยืนยาว ผู้กลายเป็นแม่ชีชื่อว่า ยาโอบิกูนิ หรืออ่านได้อีกแบบว่า ฮัปเปียกุบิกูนิ ซึ่งมีอายุถึง 800 ปี
ไทยลีก ฤดูกาล 2545/46
ไทยลีก ฤดูกาล 2545/46 หรือ จีเอสเอ็มไทยลีก ฤดูกาล 2545/46 ตามชื่อผู้สนับสนุนคือ จีเอสเอ็ม เป็นการแข่งขัน ไทยพรีเมียร์ลีก ประกอบด้วย 10 สโมสร โดยสองทีมอันดับสุดท้ายจะตกชั้นไปเล่นใน ไทยลีกดิวิชัน 1 โดยอัตโนมัติ และ อันดับที่ 8 จะต้องไปเพลย์ออฟเลื่อนชั้น/ตกชั้นกับ สโมสรที่จบอันดับที่ 3 ใน ไทยลีกดิวิชัน 1
รอบเพลย์ออฟ เลื่อนชั้น/ตกชั้น
สโมสรที่จบอันดับที่ 8 ต้องเล่น เพลย์ออฟ เลื่อนชั้น/ตกชั้น กับสโมสรอันดับที่ 3 ของ ดิวิชั่น 1 2545/46 โดยผลการแข่งขันรวมสองนัด สโมสรพนักงานยาสูบ ชนะ 1 - 0 ได้ลงเล่นใน ไทยลีก ฤดูกาลถัดไป
อันดับผู้ทำประตูสูงสุด
12 ประตู
11 ประตู
10 ประตู
7 ประตู
6 ประตู
5 ประตู
เขตแฟมากุสตา
เขตแฟมากุสตา (Famagusta; Αμμόχωστος; Gazimağusa) เป็นหนึ่งในหกเขตของประเทศไซปรัส เมืองหลักของเขตคือเมืองท่าที่สำคัญที่สุดของเกาะ แฟมากุสตา ส่วนหนึ่งของเขตนี้มีประชากรทั้งหมด 37,738 คนที่อาศัยอยู่
รอนนี เจียง
รอนนี ซิน ยี เจียง (Ronny Xin Yi Chieng; ; เกิด 21 พฤศจิกายน พ.ศ. 2528) เป็นนักแสดงตลกและนักแสดงชาวมาเลเซีย ปัจจุบันเจียงเป็นผู้สื่อข่าวอาวุโสของรายการ The Daily Show ทาง Comedy Central และเป็นผู้สร้าง และเป็นดาราของซิตคอม Ronny Chieng: International Student ซึ่งฉายทางช่อง ABC (ออสเตรเลีย)และ Comedy Central Asia ในปี พ.ศ. 2560
มวลของพลังค์
ในทางฟิสิกส์ มวลพลังค์ (Planck mass; mP) คือหน่วยของมวลในระบบหน่วยธรรมชาติที่รู้จักในชื่อ หน่วยของพลังค์ (Planck units) ตั้งชื่อเพื่อเป็นเกียรติแก่นักฟิสิกส์ชาวเยอรมัน มักซ์ พลังค์ ซึ่งเป็นผู้เสนอแนวคิด
คำนิยาม
นักฟิสิกส์อนุภาคและนักจักรวาลวิทยามักใช้เป็น ค่าคงที่ลดลงของมวลพลังค์ นั่นคือ ตัวประกอบ ช่วยลดความยุ่งยากของตัวเลขในสมการสัมพัทธภาพทั่วไป
เขตคีรีเนีย
เขตคีรีเนีย (Kyrenia; Κερύvεια; Girne) เป็นหนึ่งในหกเขตของประเทศไซปรัส เมืองหลักของเขตคือคีรีเนีย เป็นเขตที่เล็กที่สุดของประเทศไซปรัส และถูกควบคุมโดยสาธารณรัฐตุรกีแห่งนอร์เทิร์นไซปรัส
รีโอนะ
รีโอนะ (レオナ; ; มักเขียนเป็น ReoNa; เกิด 20 ตุลาคม พ.ศ. 2541) เป็นนักร้องชาวญี่ปุ่นจากค่ายเพลง Sacra Music เดิมเป็นทั้งนักร้องอิสระและนักคอสเพลย์ ต่อมาในปี พ.ศ. 2561 เธอก็ได้พากย์เสียงให้ตัวละคร Elza Kanzaki จากอนิเมะเรื่อง Sword Art Online Alternative: Gun Gale Online และได้มีการร้องเพลงครั้งแรกในเดือนสิงหาคมปี พ.ศ. 2561
ชีวประวัติ
รีโอนะเกิดวันที่ 20 ตุลาคม พ.ศ. 2541 ในเมืองคาโงชิมะ ประเทศญี่ปุ่น ในช่วงที่เรียนอยู่ในโรงเรียนประถม เธอมีความสนใจที่จะเป็นนักคอสเพลย์ตามคำแนะนำของเพื่อนของเธอ จนเมื่อเธอได้ลองคอสเป็น Hatsune Miku จาก Vocaloid ในช่วงที่เรียนอยู่ชั้นมัธยม เธอก็ได้มีชื่อเสียงมากขึ้น ภายใต้นามแฝงที่ว่า รีโอเปโกะ (Reopeko) และรีโอนะ (Reona) เมื่อเธอได้มีโอกาสไปร่วมงาน Comiket ครั้งที่ 91 ในปี พ.ศ. 2559 เธอก็ได้มีความฝันที่อยากจะเป็นนักร้องเพลงอนิเมะ และได้ลองร้อง Cover เพลงต่างๆ ลงใน Youtube ของเธอ
ในปี พ.ศ. 2560 รีโอนะได้หยุดพักการเป็นนักร้องชั่วคราว เนื่องด้วยเธอได้ผ่านเข้ารอบสุดท้ายของการออดิชั่นกับค่ายเพลง Sacra Music จนในปีถัดมาเธอก็ได้เปิดตัวเป็นนักร้องของตัวละคร Elza Kanzaki จากอนิเมะ Sword Art Online Alternative: Gun Gale Online โดยใช้ชื่อเพลงว่า "Pilgrim" (ピルグリム) และปล่อยให้ฟังในยวันที่ 15 เมษายน พ.ศ. 2561 ซึ่งก็ได้เป็นเพลงที่ติดอันดับ ITunes Japan's anime และ Amazon Japan's digital music ต่อมาก็ได้มีการปล่อยเพลง "Step, Step" และ "Independence" ตามลำดับ และในวันที่ 4 กรกฎาคม พ.ศ. 2561 เธอก็ได้ปล่อยมินิอัลบั้ม Elza ซึ่งก็ติดอันดับ 8 ใน Oricon รายสัปดาห์ วันที่ 29 สิงหาคม พ.ศ. 2561 ได้มีการปล่อยซิงเกิ้ลแรกภายใต้ชื่อ "Sweet Hurt" ซึ่งเป็นเพลงปิดจากอนิเมะเรื่อง Happy Sugar Life และเวลาต่อมาในวันที่ 13 มกราคม พ.ศ. 2562 ได้มีการปล่อยเพลงแบบดิจิตอล "forget-me-not" ก่อนจะมีปล่อยตัวเพลงจริงๆ โดยใช้เป็นเพลงจบที่สองของอนิเมะ Sword Art Online: Alicization รวมไปถึงเพลง "Niji no Kanata ni" (虹の彼方に, Beyond the Rainbow) ซึ่งใช้เป็นเพลงจบตอนที่ 19 ของ Sword Art Online: Alicization อีกด้วย วันที่ 26 มิถุนายน พ.ศ. 2562 ได้มีการปล่อยซิงเกิ้ล "Prologue" ซึ่งเป็นเพลงแรกที่มีการใช้ชื่อแทนนักร้องเป็น Elza Kanzaki ตามมาด้วย "Null" ที่ได้มีการปล่อยตัวเพลงในวันที่ 28 สิงหาคม พ.ศ. 2562 และเพลงเปิดอนิเมะสุดฮิตอย่าง "Anima" จากเรื่อง Sword Art Online: Alicization - War of Underworld Part 2 เมื่อวันที่ 13 กรกฎาคม พ.ศ. 2563
นอกเหนือจากเพลงอนิเมะแล้ว "Scar/let" ก็เป็นอีกเพลงที่รีโอนะได้ร้องให้กับวีดีโอเกม Sword Art Online: Alicization Lycoris และยังได้เป็นตัวละครที่สามารถเลือกออกมาเล่นได้อีกด้วย ต่อมาวันที่ 7 ตุลาคม พ.ศ. 2563 ได้มีการปล่อยอัลบั้มแรกของเธอ โดยใช้ชื่อว่า "unknown" รีโอนะได้เคยร่วมทำเพลงกับ Hiroyuki Sawano ชื่อเพลงว่า "time" ซึ่งเป็นเพลงปิดให้กับอนิเมะเรื่อง The Seven Deadly Sins: Dragon's Judgement วันที่ 12 พฤษภาคม พ.ศ. 2564 ก็ได้มีการปล่อยเพลง "Nai Nai" ซึ่งเป็นเพลงปิดจากอนิเมะเรื่อง Shadows House และล่าสุดก็ได้ปล่อยเพลง "Shall we Dance?" ในวันที่ 27 กรกฎาคม พ.ศ. 2565 เป็นปิดให้กับอนิเมะ Shadows House ภาคสอง
อควาฟินา
นอรา ลุม (Nora Lum; เกิด 2 มิถุนายน พ.ศ. 2531) รู้จักกันในนาม อควาฟินา (Awkwafina) เป็นนักแสดงชาวอเมริกัน, นักแสดงตลก, ผู้มีบุคลิกทางอินเทอร์เน็ต, แร็ปเปอร์, นักเขียน และพิธีกรรายการโทรทัศน์ เธอโด่งดังในปี ค.ศ. 2012 เมื่อเพลงแร็พ "My Vag" ของเธอเป็นที่นิยมบนยูทูบ จากนั้นเธอก็ปล่อยอัลบั้มเปิดตัว Yellow Ranger (2014) และปรากฏตัวในซีรีส์ตลกของ MTV เรื่อง Girl Code (2014–2015) อัลบั้มที่สองของเธอ In Fina We Trust วางจำหน่ายในปี ค.ศ. 2018
ช็อง อี-ซอ
ช็อง อี-ซอ (เกิด 13 สิงหาคม ค.ศ. 1993) เป็นนักแสดงชาวเกาหลีใต้ ซึ่งเป็นที่รู้จักจากบทบาทของเธอในละครชุดเกาหลีเรื่อง ตำนานรักจิ้งจอกเก้าหาง (Tale of the Nine Tailed) ค.ศ. 2020, ธาตุแท้ (Mine) ค.ศ. 2021, สโนว์ดรอป (Snowdrop) ค.ศ. 2021-2022 และ มัธยมซอมบี้ (All of Us are Dead) ค.ศ. 2022 นอกจากนี้เธอยังเป็นที่รู้จักจากบทบาทของเธอในภาพยนตร์เกาหลีเรื่อง Real ค.ศ. 2017, ชนชั้นปรสิต ค.ศ. 2019, Samjin Company English Class ค.ศ. 2020 และ โจเซ่ ค.ศ. 2020
เขตลาร์นากา
เขตลาร์นากา (Larnaca; Λάρνακα; Larnaka) เป็นหนึ่งในหกเขตของประเทศไซปรัส เมืองหลักของเขตคือลาร์นากา ส่วนเล็ก ๆ ของเขตที่ถูกครอบครองโดยกองทัพตุรกีในปี ค.ศ. 1974 และตอนนี้โดยพฤตินัยเป็นส่วนหนึ่งของประเทศไซปรัสเหนือ เขตเลฟโกชา
ตั้งอยู่ในเขตที่มีสนามบินนานาชาติลาร์นากา เป็นสนามบินหลักของเกาะ
ในปี ค.ศ. 2011 เขตลาร์นากามีประชากรทั้งหมด 143,192 คน
เขตนิโคเซีย
เขตนิโคเซีย (Nicosia; Λευκωσία; Lefkoşa) เป็นหนึ่งในหกเขตของประเทศไซปรัส เมืองหลักของเขตคือนิโคเซีย
ฌาน
ฌาน (บาลี) หรือ ธยาน (สันสกฤต) หมายถึง การเพ่งอารมณ์จนใจแน่วแน่เป็นอัปปนาสมาธิ ภาวะจิตสงบประณีต ซึ่งมีสมาธิเป็นองค์ธรรมหลัก
ฌาน 2
ฌานแบ่งออกเป็นสองประเภทใหญ่ ๆ ได้แก่
ฌาน 2 ประเภท
แต่โดยทั่วไป เมื่อกล่าวถึงประเภทของฌาน มักแบ่งฌานออกเป็นสองประเภทใหญ่ๆ คือ
เมื่อกล่าวสั้นๆ ว่า " ฌาน 4" จะหมายถึง แค่รูปฌาน 4 และเมื่อกล่าวสั้นๆ ว่า "ฌาน 8" จะหมายถึง รูปฌาน 4 กับ อรูปฌาน 4 แต่ตามหลักอภิธรรมโดยสภาวะ อรูปฌานทั้ง 4 ท่านจัดว่าเป็นเพียงจตุตถฌาน เพราะประกอบด้วย อุเบกขา เอกกัคคตา เช่นเดียวกับจตุตถฌานของรูปฌาน เพียงแต่มีอารมณ์ที่ละเอียดลึกซึ้งกว่า จึงแยกเรียกโดยบัญญัติว่าฌาน 8 เพื่อความเข้าใจ
สิ่งที่ใช้เป็นอารมณ์ในการเพ่งจนได้ฌาน ได้มีการรวบรวมไว้เรียกว่าสมถกรรมฐาน สิ่งที่ขวางกั้นจิต ไม่ให้เกิดฌาน คือ นิวรณ์
ฌานสมาบัติ
สมาบัติ เป็นภาวะสงบประณีตซึ่งพึ่งเข้าถึง มีหลายอย่าง เช่น ฌานสมาบัติ ผลสมาบัติ เป็นต้น  สมาบัติที่กล่าวถึงบ่อยคือ ฌานสมาบัติ กล่าวคือ สมาบัติ 8 อันได้แก่ ฌาน 8 (รูปฌาน 4 กับ อรูปฌาน 4)
ในบางกรณี รูปฌาน 4 อาจถูกจำแนกใหม่ในรูปแบบของ ปัญจมฌาน เป็นการจำแนกตามแบบพระอภิธรรม เรียกว่า ปัญจกนัย การจำแนกตามแบบพระสูตร เรียกว่า จตุกนัย ที่ต้องจำแนกเป็นปัญจมฌาน เนื่องจากฌานลาภี(ผู้ได้ฌาน)มี 2 ประเภท คือ ติกขบุคคล (ผู้รู้เร็ว) และ มันทบุคคล (ผู้รู้ช้า)
อนุปุพพวิหารสมาบัติ 9 หมายถึง สมาบัติ 8 กับ นิโรธสมาบัติ
วูแมนส์เวิลด์ (เพลง)
วูแมนเวิลด์ (Woman's World) เป็นซิงเกิลของนักร้องชาวอเมริกัน แชร์ จากอัลบั้มที่ 25 ของเธอ โคลเซอร์ทูเดอะทรูธ (2013) ประพันธ์คำร้องและผลิตโดย *แมตต์ มอร์ริส ,พอล ออร์เก็นฟอร์ด ,แอนโธนี "ทีซี" ครอว์ฟฟอร์ด และโยชูวา "เจ.ดี." วอล์คเกอร์ เพลงนี้วางจำหน่ายในวันที่ 18 มิถุนายน ค.ศ. 2013 โดยค่ายเพลงวอร์เนอร์บราเธอร์สเรคคอร์ดส ในฐานะซิงเกิลนำ เป็นสตูดิโออัลบั้มแรกนับตั้งแต่ปี ค.ศ. 2001 Living Proof
การส่งเสริมการขาย และการแสดง
เพลงนี้ยังเป็นเพลงเปิดตัวในคอนเสิร์ตทัวร์ของเธอ Dressed to Kill Tour ปี ค.ศ. 2014
มิวสิกวีดิโอ
มิวสิกวีดิโอนี้ กำกับโดย Ray Kay โดยเผยแพร่ครั้งแรกในวันที่ 20 สิงหาคม ในเว็บไซต์ข่าวอันดับที่ 1 ของโลกDaily Mail และวันต่อมาได้เผยแพร่ทางช่อง YouTube อย่างเป็นทางการของ Cher ลักษณะวิดีโอของเธอในชุดหลายในขณะที่สวมวิกผมเสริมและมีสีสัน หนึ่งในนั้นมีวิกที่ทำจากกระดาษาหนังสือพิมพ์
เขตแพฟอส
เขตแพฟอส (Paphos; Πάφος; Baf, Gazibaf) เป็นหนึ่งในหกเขตของประเทศไซปรัส เมืองหลักของเขตคือแพฟอส มีพื้นที่ของเขตทั้งหมด 1,393 ตารางกิโลเมตร และมีจำนวนประชากรในปี ค.ศ. 2011 ทั้งหมด 88,266 คน
การเสียชีวิตของจอร์จ ฟลอยด์
เมื่อวันที่ 25 พฤษภาคม พ.ศ. 2563 จอร์จ ฟลอยด์ ชาวอเมริกันเชื้อสายแอฟริกา เสียชีวิตในย่านพาวเดอร์ฮอร์นทางทิศใต้ของย่านกลางเมืองมินนีแอโพลิสในสหรัฐ ขณะที่ฟลอยด์ถูกใส่กุญแจมือและนอนคว่ำหน้ากับพื้นถนนระหว่างถูกจับกุม เดริก ชอวิน เจ้าหน้าที่ตำรวจมินนีแอโพลิสซึ่งเป็นชาวอเมริกันเชื้อสายยุโรปใช้เข่ากดคอด้านหลังของฟลอยด์เป็นเวลานาน 8 นาที 46 วินาที โดย 2 นาที 53 วินาทีในระยะเวลาดังกล่าวดำเนินไปหลังจากฟลอยด์ไม่ตอบสนอง เจ้าหน้าที่อีกสามคนคือ ทอมัส เค. เลน, ทู ทาว และเจ. อเล็กซานเดอร์ คูเอง มีส่วนร่วมในการจับกุมฟลอยด์ โดยคูเองจับหลังของฟลอยด์ในขณะที่เลนจับขาของฟลอยด์ไว้ ส่วนทาวยืนดูอยู่ใกล้ ๆ การชันสูตรพลิกศพเบื้องต้นพบว่า ไม่มีข้อบ่งชี้ว่าฟลอยด์เสียชีวิตจากการหายใจไม่ออกเหตุบีบรัดคอหรือการขาดอากาศหายใจเหตุช่องอกถูกกดทับ แต่ผลกระทบที่ผสมกันจากความตึงเครียดระหว่างถูกควบคุมตัว โรคประจำตัวซึ่งได้แก่โรคหลอดเลือดเลี้ยงหัวใจและโรคหัวใจเหตุความดันสูง และสารมึนเมาที่อาจมีอยู่ในร่างกายของเขานั้นน่าจะเป็นสาเหตุของการเสียชีวิต แต่การชันสูตรโดยผู้เชี่ยวชาญอิสระที่ครอบครัวของฟลอยด์มอบอำนาจให้พบว่า การเสียชีวิตของฟลอยด์ "เกิดจากภาวะขาดอากาศหายใจเนื่องมาจากแรงกดทับที่คอและหลังซึ่งนำไปสู่การขาดเลือดไปเลี้ยงสมอง"